Zəbur 96 | Onlayn Müqəddəs Kitab | Yeni dünya tərcüməsi
Zəbur 96:1—13
Yehovanın şəninə yeni nəğmə oxuyun
Yehova hədsiz tərifə layiqdir (4)
Xalqların allahları heçdir (5)
Müqəddəs libaslarda səcdə qılın (9)
96 Yehovanın şəninə yeni nəğmə oxuyun.+ Yehovanın şəninə nəğmə oxu, ey dünya!+ 2 Yehovanın şəninə nəğmə deyin, adını tərənnüm edin, Verdiyi qurtuluşu günbəgün müjdələyin.+ 3 Xalqlara şan-şöhrətini,Bütün ellərə xariqələrini bəyan edin.+ 4 Yehova böyükdür, hədsiz tərifə layiqdir, Bütün allahlardan zəhmlidir. 5 Axı xalqların allahları heçdir,+Yehova isə göylərin yaradanıdır.+ 6 Əzəmət və calal hüzurunda,+Qüdrət və gözəllik müqəddəs məkanındadır.+ 7 Ey xalqların tayfaları, Yehovaya şərəf verin!Əzəmətinə, gücünə görə Yehovaya şərəf verin!+ 8 Yehovaya adına layiq şərəf verin!+Bəxşiş gətirib Onun həyətlərinə gəlin. 9 Müqəddəs libaslarda* Yehovaya səcdə qılın,Onun önündə tir-tir əs, ey dünya! 10 Xalqlara car çəkin: «Yehova padşah oldu!+ Yer möhkəm qurulub, əsla sarsılmaz, O, xalqları insafla mühakimə edəcək».+ 11 Qoy göylər sevinsin, yer üzü şadlansın,Dəniz və dənizdə nə varsa, gurlasın.+ 12 Çöl-biyaban, orada nə varsa, cuşa gəlsin,+ Meşədəki ağaclar da sevinc harayı salsın+ 13 Yehovanın önündə, çünki O gəlir,Dünyanı mühakimə etməyə gəlir. O, dünyanı ədalətlə,+Xalqları Öz sədaqətilə mühakimə edəcək.+
Zəbur 96